ระเบียบกรุงเทพมหานครระเบียบกรุงเทพมหานครว่าด้วยค่าตอบแทนแพทย์ทันตแพทย์ เภสัชกรและบุคลากรทางการสาธารณสุขห้วงเวลาพ.ศ.๒๕๔๗ โดยที่เป็นการสมควรปรับปรุงระเบียบกรุงเทพมหานครว่าด้วยค่าตอบแทนแพทย์ทันตแพทย์ เภสัชกร และบุคลากรทางการสาธารณสุข ห้วงเวลา ให้เหมาะสมยิ่งขึ้นอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๔และข้อ ๗ แห่งข้อบัญญัติกรุงเทพมหานคร เรื่อง ค่าตอบแทนแพทย์ ทันตแพทย์เภสัชกรและบุคลากรทางการสาธารณสุข ห้วงเวลา พ.ศ. ๒๕๓๔ซึ่งแก้ไขเพิ่มเติมโดยข้อบัญญัติกรุงเทพมหานคร เรื่อง ค่าตอบแทนแพทย์ ทันตแพทย์เภสัชกร และบุคลากรทางการสาธารณสุข ห้วงเวลา (ฉบับที่ ๒) พ.ศ. ๒๕๔๐ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยค่าตอบแทนแพทย์ทันตแพทย์ เภสัชกร และบุคลากรทางการสาธารณสุข ห้วงเวลา พ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบกรุงเทพมหานครว่าด้วยค่าตอบแทนแพทย์ทันตแพทย์ เภสัชกร และบุคลากร ทางการสาธารณสุข ห้วงเวลา พ.ศ. ๒๕๓๕(๒) ระเบียบกรุงเทพมหานครว่าด้วยค่าตอบแทนแพทย์ทันตแพทย์ เภสัชกร และบุคลากรทางการสาธารณสุข ห้วงเวลา (ฉบับที่ ๒) พ.ศ. ๒๕๔๐(๓) ระเบียบกรุงเทพมหานครว่าด้วยค่าตอบแทนแพทย์ทันตแพทย์ เภสัชกร และบุคลากรทางการสาธารณสุข ห้วงเวลา (ฉบับที่ ๓) พ.ศ. ๒๕๔๑(๔) ระเบียบกรุงเทพมหานครว่าด้วยค่าตอบแทนแพทย์ทันตแพทย์ เภสัชกร และบุคลากรทางการสาธารณสุข ห้วงเวลา (ฉบับที่ ๔) พ.ศ. ๒๕๔๒บรรดาระเบียบ ข้อบังคับหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้แพทย์ห้วงเวลาหมายความว่า แพทย์นอกเวลา แพทย์ที่ปรึกษา แพทย์ทั่วไป แพทย์เฉพาะโรค แพทย์เฉพาะทางซึ่งเป็นผู้มีความรู้และความสามารถที่ไม่ได้สังกัดกรุงเทพมหานครซึ่งมาปฏิบัติงานในช่วงระยะเวลาที่กำหนดให้ทันตแพทย์ห้วงเวลาหมายความว่า ทันตแพทย์ทั่วไป ทันตแพทย์เฉพาะทางซึ่งเป็นผู้มีความรู้ความสามารถที่ไม่ได้สังกัดกรุงเทพมหานครซึ่งมาปฏิบัติงานในช่วงระยะเวลาที่กำหนดให้เภสัชกรห้วงเวลาหมายความว่า เภสัชกรที่ปรึกษา เภสัชกรทั่วไปซึ่งเป็นผู้มีความรู้ความสามารถที่ไม่ได้สังกัดกรุงเทพมหานครซึ่งมาปฏิบัติงานในช่วงระยะเวลาที่กำหนดให้บุคลากรทางการสาธารณสุขห้วงเวลาหมายความว่า บุคลากรที่เกี่ยวข้องกับการสาธารณสุขซึ่งเป็นผู้มีความรู้ความสามารถที่ไม่ได้สังกัดกรุงเทพมหานครซึ่งมาปฏิบัติงานในช่วงระยะเวลาที่กำหนดให้เช่น นายสัตวแพทย์ทั่วไป นายสัตวแพทย์ที่ปรึกษา สัตวแพทย์ นักเทคนิคการแพทย์นักวิทยาศาสตร์การแพทย์ นักวิทยาศาสตร์การกีฬา เจ้าพนักงานวิทยาศาสตร์การแพทย์เจ้าหน้าที่วิทยาศาสตร์การแทพย์ พยาบาลวิชาชีพ นักวิชาการพยาบาล นักกายภาพบำบัดนักอาชีวบำบัด นักเวชศาสตร์การกีฬา นักจิตวิทยา นักวิชาการศึกษาพิเศษนักกิจกรรมบำบัด พยาบาลเวชปฏิบัติ พยาบาลเทคนิค ผู้ช่วยพยาบาล เจ้าหน้าที่พยาบาลทันตานามัย เจ้าพนักงานทันตสาธารณสุข เจ้าหน้าที่เวชสถิติ นักเวชระเบียนผู้ช่วยทันตแพทย์ เจ้าหน้าที่เภสัชกร และผู้ช่วยเภสัชกร เป็นต้นข้อ ๕ ให้กำหนดค่าตอบแทนแพทย์ห้วงเวลา ดังนี้(๑) แพทย์ทั่วไป ให้จ่ายค่าตอบแทนชั่วโมงละ ๓๕๐บาท โดยให้ปฏิบัติงานวันละไม่เกิน ๒ ครั้งๆ ละไม่เกิน ๔ ชั่วโมง(๒) แพทย์เฉพาะโรค แพทย์เฉพาะทางให้จ่ายค่าตอบแทนชั่วโมงละ ๕๐๐ บาท โดยให้ปฏิบัติงานวันละไม่เกิน ๒ ครั้งๆละไม่เกิน ๔ ชั่วโมง(๓) แพทย์นอกเวลา ให้จ่ายค่าตอบแทนผลัดละ ๑,๖๐๐บาท โดยให้ปฏิบัติงานผลัดละ ๘ ชั่วโมง(๔) แพทย์ที่ปรึกษา ให้จ่ายค่าตอบแทนวันละ ๑,๕๐๐บาท โดยให้ปฏิบัติงานวันละไม่น้อยกว่า ๓ ชั่วโมง(๕)แพทย์ที่ปรึกษาที่มีความชำนาญพิเศษซึ่งมีอายุไม่เกิน ๗๐ ปีและเป็นผู้ที่เคยดำรงตำแหน่งข้าราชการระดับ ๘ หรือสูงกว่า ให้จ่ายค่าตอบแทนชั่วโมงละ๕๐๐ บาท โดยให้ปฏิบัติงานวันละไม่เกิน ๒ ครั้งๆ ละไม่เกิน ๔ ชั่วโมงข้อ ๖[๒] ให้กำหนดค่าตอบแทนทันตแพทย์ห้วงเวลาดังนี้(๑) ทันตแพทย์ทั่วไป ให้จ่ายค่าตอบแทนชั่วโมงละ๓๕๐ บาท โดยให้ปฏิบัติงานวันละไม่เกิน ๒ ครั้ง ๆ ละไม่เกิน ๔ ชั่วโมง(๒) ทันตแพทย์เฉพาะทาง ให้จ่ายค่าตอบแทนชั่วโมงละ๕๐๐ บาท โดยให้ปฏิบัติงานวันละไม่เกิน ๒ ครั้ง ๆ ละไม่เกิน ๔ ชั่วโมง(๓) ทันตแพทย์ที่ปรึกษา ให้จ่ายค่าตอบแทนวันละ ๑,๕๐๐บาท โดยให้ปฏิบัติงานวันละไม่น้อยกว่า ๓ ชั่วโมง(๔)ทันตแพทย์ที่ปรึกษาที่มีความชำนาญพิเศษซึ่งมีอายุไม่เกิน ๗๐ ปีและเป็นผู้ที่เคยดำรงตำแหน่งข้าราชการระดับ ๘ หรือสูงกว่าให้จ่ายค่าตอบแทนชั่วโมงละ ๕๐๐ บาท โดยให้ปฏิบัติงานวันละ ไม่เกิน ๒ ครั้ง ๆละไม่เกิน ๔ ชั่วโมงข้อ ๗ ให้กำหนดค่าตอบแทนเภสัชกรห้วงเวลา ดังนี้(๑) เภสัชกรทั่วไป ให้จ่ายค่าตอบแทนชั่วโมงละ ๒๒๐บาท โดยให้ปฏิบัติงานวันละไม่เกิน ๒ ครั้งๆ ละไม่เกิน ๔ ชั่วโมง(๒) เภสัชกรทั่วไปนอกเวลา ให้จ่ายค่าตอบแทนผลัดละ๑,๒๐๐ บาท โดยให้ปฏิบัติงานผลัดละ ๘ ชั่วโมง(๓)เภสัชกรที่ปรึกษาที่มีความชำนาญพิเศษซึ่งมีอายุไม่เกิน ๗๐ ปีและเป็นผู้ที่เคยดำรงตำแหน่งข้าราชการระดับ ๘ หรือสูงกว่า ให้จ่ายค่าตอบแทนวันละ๑,๐๐๐ บาท โดยให้ปฏิบัติงานวันละไม่น้อยกว่า ๓ ชั่วโมงข้อ ๘ ให้กำหนดค่าตอบแทนสัตวแพทย์ห้วงเวลาดังนี้(๑) นายสัตวแพทย์ทั่วไปให้จ่ายค่าตอบแทนชั่วโมงละ ๓๕๐ บาท โดยให้ปฏิบัติงานวันละไม่เกิน ๒ ครั้งๆละไม่เกิน ๔ ชั่วโมง(๒) นายสัตวแพทย์ที่ปรึกษา ให้จ่ายค่าตอบแทนวันละ๑,๕๐๐ บาท โดยให้ปฏิบัติงานวันละไม่น้อยกว่า ๓ ชั่วโมง(๓)นายสัตวแพทย์ที่ปรึกษาที่มีความชำนาญพิเศษซึ่งมีอายุไม่เกิน ๗๐ ปีและเป็นผู้ที่เคยดำรงตำแหน่งข้าราชการระดับ ๘ หรือสูงกว่าให้จ่ายค่าตอบแทนชั่วโมงละ ๕๐๐ บาท โดยให้ปฏิบัติงานวันละไม่เกิน ๒ ครั้งๆละไม่เกิน ๔ ชั่วโมงข้อ ๙ ให้กำหนดค่าตอบแทนพยาบาลห้วงเวลา ดังนี้(๑) พยาบาลวิชาชีพ ให้จ่ายค่าตอบแทนชั่วโมงละ ๒๐๐บาท โดยให้ปฏิบัติงานวันละไม่เกิน ๒ ครั้งๆ ละไม่เกิน ๔ ชั่วโมง(๒) พยาบาลเทคนิค ให้จ่ายค่าตอบแทนชั่วโมงละ ๑๘๐บาท โดยให้ปฏิบัติงานวันละไม่เกิน ๒ ครั้งๆ ละไม่เกิน ๔ ชั่วโมง(๓) เจ้าหน้าที่พยาบาล ให้จ่ายค่าตอบแทนชั่วโมงละ๑๕๐ บาท โดยให้ปฏิบัติงานวันละไม่เกิน ๒ ครั้งๆ ละไม่เกิน ๔ ชั่วโมงข้อ ๑๐ให้กำหนดค่าตอบแทนบุคลากรทางการสาธารณสุขห้วงเวลาอื่น ดังนี้(๑)บุคลากรทางการสาธารณสุขที่มีคุณวุฒิระดับปริญญาตรีทางด้านสาธารณสุขที่เกี่ยวข้องหรือเทียบเท่าขึ้นไปให้จ่ายค่าตอบแทนชั่วโมงละ ๒๐๐ บาท โดยให้ปฏิบัติงานวันละไม่เกิน ๒ ครั้งๆละไม่เกิน ๔ ชั่วโมง(๒) บุคลากรทางการสาธารณสุขที่มีคุณวุฒิระดับปวส.หรือเทียบเท่าขึ้นไปให้จ่ายค่าตอบแทนชั่วโมงละ ๑๘๐ บาทโดยให้ปฏิบัติงานวันละไม่เกิน ๒ ครั้งๆ ละไม่เกิน ๔ ชั่วโมง(๓) บุคลากรทางการสาธารณสุขที่มีคุณวุฒิระดับปวช.หรือเทียบเท่าขึ้นไปให้จ่ายค่าตอบแทนชั่วโมงละ ๑๕๐ บาทโดยให้ปฏิบัติงานวันละไม่เกิน ๒ ครั้งๆ ละไม่เกิน ๔ ชั่วโมงข้อ ๑๑ เงินค่าตอบแทนตามระเบียบนี้ให้เบิกจ่ายเงินจากงบประมาณรายจ่ายประจำปีหมวดค่าตอบแทนใช้สอยและวัสดุประเภทค่าตอบแทน หรือเงินนอกงบประมาณ ประเภทเงินบำรุงสถานบริการ สาธารณสุขเงินบำรุงวิทยาลัยแพทย์ศาสตร์กรุงเทพมหานครและ วชิรพยาบาล เงินบำรุงวิทยาลัยพยาบาลเกื้อการุณย์หรือเงินบำรุงโรงพยาบาล แล้วแต่กรณีข้อ ๑๒ในกรณีที่มีเหตุพิเศษสมควรปฏิบัติเป็นอย่างอื่นหรือที่มิได้กำหนดไว้ในระเบียบนี้ให้นำเสนอผู้ว่าราชการกรุงเทพมหานครพิจารณาสั่งการเป็นกรณีๆไปประกาศณ วันที่ ๑๖ กรกฎาคม พ.ศ. ๒๕๔๗สมัคร สุนทรเวชผู้ว่าราชการกรุงเทพมหานครระเบียบกรุงเทพมหานครว่าด้วยค่าตอบแทนแพทย์ ทันตแพทย์ เภสัชกร และบุคลากรทางการสาธารณสุข ห้วงเวลา(ฉบับที่ ๒) พ.ศ. ๒๕๔๘[๓]วชิระ/จัดทำ๑มีนาคม ๒๕๕๐[๑] ราชกิจจานุเบกษาเล่ม ๑๒๑/ตอนพิเศษ ๙๒ ง/หน้า ๓๔/๒๐ สิงหาคม ๒๕๔๗[๒] ข้อ๖ แก้ไขเพิ่มเติมโดย ระเบียบกรุงเทพมหานคร ว่าด้วยค่าตอบแทนแพทย์ ทันตแพทย์เภสัชกร และบุคลากรทางการสาธารณสุข ห้วงเวลา (ฉบับที่ ๒) พ.ศ. ๒๕๔๘[๓] ราชกิจจานุเบกษาเล่ม ๑๒๒/ตอนพิเศษ ๓๗ ง/หน้า ๔๗/๙ พฤษภาคม ๒๕๔๘